V Karlovej Vsi sa v piatok uskutoční prvý hromadný odber krvi
Vzácnu tekutinu môžu prísť darovať nielen viacnásobní darcovia, ale aj tí, ktorí krv ešte nedarovali.
"Darovať krv môžu ľudia v piatok 12. februára v čase od 8. do 11. hodiny na Miestnom úrade Bratislava – Karlova Ves na Námestí sv. Františka 8. Na odbere sa zúčastnia aj zamestnanci úradu, miestni poslanci a žiaci karloveských škôl," povedala vedúca Oddelenia kultúry na Miestnom úrade v Karlovej Vsi Adriána Majka.
Mestská časť pripravuje akciu v spolupráci s Národnou transfúznou službou (NTS). "Vzácnu tekutinu budú môcť darovať nielen viacnásobní darcovia, ale aj tí, ktorí krv ešte nedarovali," pripomína Heldes. Každý darca musí mať pri sebe občiansky preukaz a preukaz poistenca. Darovať krv môžu ľudia vo veku od 18 do 60 rokov, pravidelní darcovia do veku 65 rokov.
NTS odporúča darcom, aby pili večer pred odberom aj ráno čo najviac tekutín. Večera pred odberom by mala byť ľahšia, vhodná je konzumácia pečiva, medu, ovocia či zeleniny. Viac informácií získajú záujemcovia na adrese [email protected] alebo na čísle +421 940 634 126.
K téme
Témy
Najčítanejšie za týždeň
Neprehliadnite
Máte tip na článok? Napíšte nám TU